En fast plass er, som navnet tilsier, faste plasser for ansatte på kontoret. Når de ansatte har egne, faste plasser kan de sette sitt eget preg på pulten sin, og behøver aldri tenke på hvor de skal sitte når de kommer på jobb. De får også en arbeidsplass hvor både pult og stol er ergonomisk tilpasset deres kropp. Mange uttrykker også at de oftere føler seg mer hjemme på jobb når de har fast plass. Det ideelle med faste plasser er at du alltid vil vite hvor du kan finne kollegaene dine, og det kan være enklere å skape tilhørighet og identitet. Spesielt om arbeidsdagen som regel består av relativt like oppgaver og at man jobber med de samme personene hver dag.  Faste plasser ‒ også kalt kalde plasser ‒  var lenge normen for mange arbeidsplasser før free seating ble populært.